Ռոջեր Դիկինս

**Ռոջեր Դիկինս** (, ), ամերիկացի կինոօպերատոր, տասներեք անգամ ներկայացվել է «Օսկար» մրցանակի։

## Գործունեությունը
Հոլիվուդյան կինոյի ներկայիս ամենահայտնի և հարգված կինոօպերատորներից մեկը, Անգլիացի Ռոջեր Դիկինսը ծնվել է 1949 թվականի մայիսի 24-ին Անգլիայի Տորկի քաղաքում։

Գիմնազիան ավարտելուց հետո Դիկինսն ուսումը շարունակում է Բատի արվեստի ու դիզայնի դպրոցում։ Այս տարիներին էլ սկսում է հետաքրքրվել լուսանկարչությամբ։ Հետագայում սովորելով Բուքինգհեմշիրի կինոյի և հեռուստատեսության ազգային դպրոցում, ուսումնական երեք տարիների ընթացքում նկարահանում է 15 ֆիլմ։

Ավելի ուշ Դիկինսը 7 տարի բրիտանական հեռուստատեսությունում նկարահանում է վավերագրական ֆիլմեր, ձեռք բերելով հսկայական փորձ։ 

Ռոջեր Դիկինսի կինոօպերատորական ուղին սկսում է 1975 թվականից, երբ նկարում է առաջին ինքնուրույն վավերագրական ֆիլմը՝ «Mothers Own»: Երկու տարի անց նա նկարահանում է իր առաջին լիամետրաժ խաղարկային ֆիլմը՝ «Դաժան կիրք»։

Դիկինսի առաջին հայտնի աշխատանքները եղան Մայքլ Ռեդֆորդի «1984» և Ալեքս Կոկսի «Սիդը և Նենսին» ֆիլմերը։

1990 թվականին էկրան բարձրացավ ամերիկացի կինոռեժիսոր Բոբ Ռեյֆելսոնի «Լուսնային լեռներ» ֆիլմը։ Սա Դիկինսի առաջին ամերիկյան ֆիլմն էր, որից հետո նա սկսեց մեծապես աշխատել ԱՄՆ-ում։

1991 թվականին, «Բարթոն Ֆինք» ֆիլմից հետո Դիկինսը սկսում է Կոեն եղբայրների հետ մշտական համագործակցությունը, և 2016 թվականի դրությամբ նրանք արդեն 12 համատեղ ֆիլմ են ստեղծել։

1995 թվականին Ֆրենկ Դարաբոնտի «Փախուստ Շոուշենկից» ֆիլմի համար Դիկինսն առաջին անգամ ներկայացվում է «Օսկար» մրցանակաբաշխության։

2008 թվականին Դիկինսը դարձավ առաջինն, ում նկարահանած երկու ֆիլմ միաժամանակ («Ինչպես վախկոտ Ռոբերտ Ֆորդը սպանեց Ջեսսի Ջեյմսին» և «Այստեղ ծերերի տեղը չէ») առաջադրվեցին «Օսկար» մրցանակաբաշխության «լավագույն կինոօպերատոր» նոմինացիայում։

Ընդհանուր առմամբ Ռոջեր Դիկինսն «Օսկար»-ի ներկայացվել է 13 անգամ, հաղթող չճանաչվելով ոչ մեկում։

Երեք անգամ Բրիտանական կինոմրցանակաբաշխությունում (BAFTA) հաղթող է ճանաչվել «լավագույն կինոօպերատորական աշխատանք» անվանակարգում (2002, 2008, 2011)։

1986 թվականից Դիկինսը Բրիտանիայի (B.S.C), իսկ 1994 թվականից Ամերիկայի (A.S.C) կինոօպերատորների ասոցիացիաների անդամ է։

## Ֆիլմագրություն
* 1984 — 1984
* 1986 — Սիդ և Նենսի
* 1988 — Փոթորկոտ երկուշաբթի
* 1990 — Էյր Ամերիկա
* 1991 — Բարտոն Ֆինկ
* 1994 — Հադստակերի վստահված անձը
* 1994 — Փախուստ Շոուշենկից
* 1995 — Մեռածը գալիս է
* 1996 — Ֆարգո
* 1997 — Կունդուն
* 1998 — Մեծ Լեբովսկի
* 1999 — Փոթորիկ
* 2000 — Օ, ո՞րտեղ ես դու, եղբայր
* 2001 — Մարդը, որ չկար
* 2001 — Բանականության խաղեր
* 2003 — Տունը ավազից և մառախուղից
* 2004 — Ջենտլմենի խաղեր
* 2004 — Առեղծվածային անտառ
* 2005 — Jarhead
* 2007 — Այստեղ ծերերի տեղ չէ
* 2008 — Ընթերցողը
* 2008 — Ուոլ-Ե
* 2008 — Փոփոխությունների ուղի
* 2009 — Լուրջ մարդ
* 2010 — Երկաթե ճամպրուկ
* 2012 — 007: Կոորդինատները «Սքայֆոլ»
* 2013 — Գերիները
* 2014 — Անկոտրումը
* 2015 — Վարձկանները
* 2016 — Մարդասպանը (Sicario)

## «Օսկար»-ի առաջադրում
* 1995. Փախուստ Շոուշենկից
* 1997. Ֆարգո
* 1998. Կունդուն
* 2001. Օ, ո՞րտեղ ես դու, եղբայր 
* 2002. Մարդը, որ չկար
* 2008. Ինչպես վախկոտ Ռոբերտ Ֆորդը սպանեց Ջեսսի Ջեյմսին
* 2008. Այստեղ ծերերի տեղ չէ
* 2009. Ընթերցողը
* 2011. Երկաթե ճամպրուկ
* 2013. 007: Կոորդինատները «Սքայֆոլ»
* 2014. Գերիները
* 2015. Անկոտրումը
* 2016 — Մարդասպանը (Sicario)

## Ծանոթագրություններ

## Արտաքին հղումներ
* 
* Video interview with Roger Deakins, FILMdetail
* Filmed interview with Roger Deakins on The Reel Show 
* I just had to pinch myself , interview with Roger Deakins on ITV Local Westcountry
* Information on Roger Deakins at the International Cinematographers Guild 
* An interview with Roger Deakins  from InDigest Magazine 

Կատեգորիա:Օսկարակիրներ
Կատեգորիա:1949 ծնունդներ
Կատեգորիա:Մայիսի 24 ծնունդներ
Կատեգորիա:Անգլիացի կինոօպերատորներ
Կատեգորիա:BAFTA մրցանակի դափնեկիրներ
Կատեգորիա:Անգլիացի լուսանկարիչներ
Կատեգորիա:Բրիտանացի արվեստագետներ
Կատեգորիա:Բրիտանացի կինոգործիչներ